Regijski NVO center – Društvo za razvijanje prostovoljnega dela Novo mesto

Rozmanova 30

8000 Novo mesto

Novo mesto, 29. 9. 2014

**Primerjava med županskimi kandidati na temo sodelovanja z nevladnimi organizacijami: Občina Črnomelj**

Regijski NVO center je na vse kandidate v izbranih občinah naslovil vprašalnik, ki je namenjen ugotavljanju stališč županskih kandidatov in kandidatk o sodelovanju z društvi in drugimi nevladnimi organizacijami, ter odraža njihov odnos do nevladnih organizacij. Na vprašalnik je odgovorila ena kandidatka od skupaj treh kandidatov za župana Občine Črnomelj, in sicer je odgovorila: Mojca Čemas Stjepanovič. Povratne informacije nismo prejeli s strani dveh kandidatov, in sicer s strani Andreja Fabjana in Jožeta Veseliča.

Županski kandidati so objavljeni po vrstnem redu prejetja izpolnjenih vprašalnikov. Vsem kandidatom se za sodelovanje lepo zahvaljujemo. Za več informacij smo vam na voljo: drpdnm@gmail.com, 07 39 39 311

S spoštovanjem

Maja Žunič Fabjančič

Koordinatorka projekta Regijski NVO center

1. **Ali se strinjate, da društva in druge nevladne organizacije na področjih socialnega varstva, kulture, zdravja, športa, gasilstva idr. pomembno prispevajo k dvigu kakovosti življenja občanov?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Da, društva in druge nevladne organizacije pomembno prispevajo k dvigu kakovosti življenja pri vseh starostnih skupinah.

**2. Kaj bi izpostavili kot najbolj pereče probleme v občini?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Za enkrat še razpršenost prostorov v katerih delujejo društva.

**3. Pri reševanju katerih problemov vam lahko društva in druge nevladne organizacije po vašem mnenju pomagajo in kako boste društva in druge nevladne organizacije vključevali v reševanje lokalnih problemov?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Pri reševanju socialne in druge problematike, pri ozaveščanju pomena zdravega načina življenja, pri kreativnem preživljanju prostega časa mladih in drugih ranljivih skupin ter pri predlogih programov, ki bi še dodatno povezovali ljudi in omilili stiske posameznika, družine in okolja.

**4. Ali se vam zdi koristno:**

**a. Na seje občinskega sveta vabiti društva in druge nevladne organizacije, ki delujejo na področjih, o katerih razpravlja občinski svet?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Na Občini Črnomelj smo že v tem mandatu pri obravnavi poročil oziroma glede na področje vabili na seje predstavnike društev in tako bo tudi v bodoče.

**b. Iskati rešitve skupaj z društvi in drugimi nevladnimi organizacijami ter vključevati društva in druge nevladne organizacije v oblikovanje gradiv in rešitev še preden se obravnavajo na seji občinskega sveta?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Gradivo s področja društvenih dejavnosti na območju občine Črnomelj obravnava ustrezen odbor pri občinskem svetu, na katerem so običajno prisotni predstavniki društev, da odgovarjajo na zastavljena vprašanja in morebitne odprte zadeve. Skupen predlog oziroma sklep odbor predlaga občinskemu svetu v sprejem. Moja pisarna pa je vedno odprta za predstavnike društev in ta komunikacija redno in poteka.

**c. Izvajanje nekaterih javnih storitev (npr. izvajanje pomoči na domu, upravljanje objektov ipd.) prenesti na društva in druge nevladne organizacije s ciljem »za enak denar več«? Na katerih področjih vidite priložnost za tovrstno sodelovanje?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Do sedaj na našem območju nismo imeli povpraševanja po tovrstnih storitvah s strani društev. Področja so lahko različna in se bomo v skladu z možnostmi oziroma povpraševanjem društev tudi pogovarjali.

**d. Za izvajanje storitev in reševanje problemov z društvi in drugimi nevladnimi organizacijami vzpostavljati javno-zasebna partnerstva? Na katerih področjih vidite priložnost za tovrstno sodelovanje?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Verjetno bi bilo največ možnosti na področju sociale, vse pa je seveda odvisno tudi od veljavne zakonodaje, ki je mnogo krat zelo toga.

**e. Izvajati regionalne razvojne projekte tudi v sodelovanju z društvi in drugimi nevladnimi organizacijami? Na katerih področjih vidite priložnost za tovrstno sodelovanje?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Mislim, da smo pri nas že sodelovali z raznimi društvi v okviru projektov kot je LEADER, mladinski projekti….

Možnosti vse kakor so in na občini smo že doslej za tovrstno sodelovanje odprti na vseh področjih.

**5. Ali bi v vaši občini uvedli večletno financiranje nevladnih organizacij, ki delujejo v javnem interesu in imajo že delno zagotovljena sredstva iz državnih in evropskih virov?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Kot županja bi lahko na osnovi programa, ki bi moral vsekakor zajemati območje občine Črnomelj predlagala OS v sprejem sofinanciranje nevladnih organizacij, ki delujejo v javnem interesu in imajo že delno zagotovljena finančna sredstva iz državnih in evropskih virov. To možnost je vsekakor za proučiti.

**6. Ali bi v vaši občini uvedli županovo posvetovalno telo na področju nevladnega sektorja?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Da, bi uvedla posvetovalno telo na področju nevladnega sektorja, če bo izkazana potreba in tak predlog s strani tega sektorja na našem območju.

**7. Ali boste pri sprejemanju strateških dokumentov aktivno vključevali nevladne organizacije, ki delujejo na področjih, ki jih strateški dokumenti obravnavajo (mladina, kultura ipd.)?**

**Mojca Čemas Stjepanovič, DEMOKRATIČNA STRANKA UPOKOJENCEV SLOVENIJE IN SOCIALNI DEMOKRATI**

Ja, že sedaj pri določenih programih vključujemo mlade in društva. V naslednjem mandatu bomo to sodelovanje še poglobili.